Pirahã kan nie tel nie | Die Pienk Zuit
Pirahã kan nie tel nie	Posted by Pienk Zuit under Uncategorized  Comments Ek lees vanoggend van die Pirahã, ‘n stam in die Amazone wat ‘n baie interessante taal het. Hulle het nie woorde vir syfers nie, en daarom klaarblyklik geen konsep van wiskunde nie, nie eens basiese goed wat ek en jy nie eens as wiskunde sal sien nie. Dis vir my so ‘n vreemde konsep dat ek amper nie kan glo dit is waar nie. Dit voel vir my asof syfers so ‘n natuurlike deel van my bestaan is, dat dit amper ingebou is, iets waarmee mens gebore word. En dan leer mens verder hoe om dit te gebruik deur meer komplekse wiskunde aan te leer. Maar hierdie stam bewys die teenoorgestelde. Hulle het nie ‘n konsep van hoeveelheid nie. Ek wonder of dit hulle meer mededeelsaam en minder selfsugtig maak?
4 Responses to “Pirahã kan nie tel nie”
BolandBayern Says:	Mei 26, 2006 at 8:12 Baie dankie vir jou vriendelike kommentaar op my blog! Daar was onlangs in “Der Spiegel” ‘n artikel oor die stam. Daarin word beweer dat hulle taal miskien die Chomsky-toerie in taalkunde kan weerspreek.
Antwoord	Do Kwang Says:	Mei 26, 2006 at 13:31 Ek verstaan nie. Weet hulle nie hoeveel arms en bene hulle het nie of wat?
Antwoord	Pienk Zuit Says:	Mei 26, 2006 at 13:33 Dit het my ook gegooi. Hulle taal het nie woorde daarvoor nie, so hulle ken nie die konsep van tel nie. Mense wat hulle probeer leer het om te tel kon dit nie regkry nie, want dis nie net woorde wat hulle kort nie.
Antwoord	Do Kwang Says:	Mei 27, 2006 at 16:53 As ek dit reg het, het die Australiese aboriginies dieselfde ding gehad met tyd. Geen toekomstige of verlede tyd nie, maar ek kan dalk verkeerd wees.Ons het in sosiologie geleer van ‘n stam in Papua Nieu Guinee – jy wys vir hulle ‘n foto van ‘n televisie wat in ‘n oerwoud staan, en dan vra jy wat is op die foto. Dan se^ hulle, bome, gras, lug, klippe, modder. Maar hulle kan nie die TV raaksien nie, omdat hulle geen konsep vir so iets het nie.
Mei 25, 2006 at 10:25